# data[].attributes.body
La chesa engiadinaisa es tipica per chesas da purs in Engiadina, i’l Vnuost ed i’l Tirol. Ün simbol fich tipic sun ils mürs da crap chi sun guarnieus cun sgrafits. Que as tratta tar la chesa engiadinaisa d’üna chesa da trais plauns cun üna stalla ed üna chesa d’abiter.

# data[].attributes.headline
Gruppaziun da las chesas in üna vschianuncha e mappa Pernisch

# data[].attributes.subject
Gruppaziun da las chesas in üna vschianuncha e mappa Pernisch

# data[].attributes.body
Las chesas engiadinaisas sun d’inrer fabrichedas sulettas, pelpü sune colliedas cun püssas chesas. Zieva cha las chesas sun gnidas desdrüttas dad incendis, s’ho cumanzo a fabricher las chesas adüna pü dastrusch üna a l’otra per pussibilter üna megldra defaisa da la vschinauncha. Quistas chesas engiadinaisas sun situedas üna vers l’otra ed aint il center as rechatta üna plazza cun ün bügl in mited. Mincha chesa engiadinaisa es individuela, perche cha’l char da fain stu passer tres la part d’abiter per ir tal talvo.

La mappa Pernisch es üna charta dal territori da S-chanf da l’an 1820 e muossa a che persunas chi appartgnaiva la chesa. La mappa es gnida stampeda l’an 1986 scu ediziun speciela, in tuot do que da quist’ediziun be 220 exemplers.

.

# data[].attributes.body
La chesa engiadinaisa tradiziunela es in grand prievel da svanir, perche cha hozindi nu vegnan pü fabrichedas chesas engiadinaisas. Bgers vöglian però bainschi avair aint stizis da la chesa engiadinaisa tar ün fabricat nouv, uschè cha’s fabricha la chesa cun sgrafit, porta dad arch romaun e fnestras da spazi. In Engiadina ed i’l Vnoust as guarda da mantgnair il stil da la chesa purila e da realiser ils giavüschs da quels chi fabrichan - uschè cha quistas chesas s’affaun bainischem illa cultura d’üna vschinauncha purila.

# data[].attributes.body
Il lö centrel da la chesa engiadinaisa es il suler. Da quist lö as riva in tuot las parts da la chesa. Illas chesas purilas as purtaiva il char da fain tres la porta d’entreda ed il fain gniva purto dal suler aint il talvo. La stalla as rechattaiva suot il suler.

L’entreda d’eira ün lö fich protet per magaziner materiels da l’agricultura ed il char da fain, ma eir lö adatto per fer da tuotta sorts lavuors. Scha gniva organiseda üna festa, as transmüdaiva il suler in üna sela da festa.

# data[].attributes.body
La stüva d’eira il lö il pü chod e pachific da tuot la chesa engiadinaisa. Cò as radunaiva tuot la famiglia per manger e la saira per scrivandas u lavuors manuelas.

La pigna da la stüva gniva s-chudeda cul fö da la chadafö visavi, uschè cha la stüva d’eira choda tuottadi. Sün üna pitschna s-cheletta sper la pigna as rivaiva directamaing illa staunza da durmir. Tres quist burel as s-chudaiva eir la staunza da durmir sur la stüva.

Las sairas lungias s’inscuntraivan las duonnas illas chesas engiadinaisas regulermaing per las sairedas da filadè. Quistas duonnas barattaivan nouvas e chantaivan chanzuns chi s’haun mantgnidas fin hoz.

Famiglias engiadinaisas benestantas dal 17evel e 18evel tschientiner fabrichaivan suvenz eir auncha üna seguonda stüva chi d’eira drizzeda aint in möd auncha pü benign e luxurius cu la stüva i’l plaun terrain. In quista stüva as festagiaiva festas da famiglia, as faiva giò contrats e s’arvschiva a giasts.

# data[].attributes.body
Tar üna chesa engiadinaisa tipica tuocha eir la staunza da durmir sur la stüva s-chudeda. La cuverta grossa sur il let e las tendas protegiaivan a la persuna chi durmiva cunter magliadüras ed evitaiva cha l’ajer as sfradaiva. In staunza as rechattaiva eir ün s-chabè cun üna foura chi d’eira la tualetta düraunt la not. Quista staunza d’eira quella da la signuria. Illas simplas chesas purilas guardaiva que our tuot oter - lo stuvaiva bastair ün simpel let per tuot la famiglia.

# data[].attributes.body
La chamineda d’eira in üna chesa tradiziunela quella staunza cul fuonz e las paraids da crap.  La chamineda d’eira ün lö per conserver la nudritüra (charn, övs, paun, grass, painch e chaschöl) düraunt il lung inviern.

Ma la chamineda sgüraiva eir armas, materiels valurus, üsaglias da champ e la launa cunter müers, leders, etc.

# data[].attributes.body
Il plaun terrain consistiva da duos parts grandas, nempe da la cuort e la stalla per las bes-chas. La cuort d’eira ün lö fich s-chür ed ümid. La cuort cunfinaiva culla stüva, la chadafö e la chamineda. I’l töch davous as rechattaiva la stalla. Il tschêlsur d’eira our da grossas assas e trevs da larschs. Aint illa cuort as reschattaivan las maschinas d’agricultura, las schlittas e bügls da pevel. Il mantun da grascha as rechattaiva suot ün tet, per cha la grascha resta sütta. La stalla consistiva da lain da larsch e vaiva be fnestrinas.

Sch’üna chesa es gnida fabricheda vi dad üna costa, alura as rechattaiva la stalla suot terra.

# data[].attributes.body
La chesa engiadinaisa ho gieu püssas epocas da fabricat ed es gnida ingrandida adüna cur cha que faiva dabsögn. Zieva cha las chesas engiadinaisas sun gnidas desdrüttas tres fös e guerras, s’ho fabricho la nouva chesa süls mürs da fundamaint da la chesa veglia.

Dal temp romaun e dal temp d’immez nu s’ho üngünas infurmaziuns da la chesa engiadinaisa. Da prüms stizis as so cha fin tal 12evel tschientiner s’ho fabricho tuors d’abiter chi existivan il prüm be d’üna staunza per tuot ils dovairs.

Già quistas tuors sun gnidas fabrichedas our da crap e d’eiran fich massivas. La stalla nu d’eira auncha collieda culla chesa d’abiter. Düraunt il fratemp da 1300 fin 1500 s’ho cumanzo a fabricher ün murütsch suot il spazi abitabel e la staunza da durmir es gnida separeda dal spazi abitabel. La prosm’epoca es dal 1500 fin 1800. Zieva cha las bgeras chesas sun gnidas desdrüttas, s’ho fabricho las parts da la chesa adüna pü dastrusch üna a l’otra.

# data[].attributes.body
La chadafö es l’unic local in tuot la chesa inua cha gniva fat fö. Cuschino gniva sül föcler (fö aviert) cun padellas chi’s pendaiva sü sur il fö e’s mettaiva immez il chöttel. Tar la chadafö as s-chudaiva la pigna da la stüva.

# data[].attributes.body
La porta d‘üna chesa engiadinaisa es trapartida in trais parts. Scha’s vulaiva simplamaing entrer, s'avriva be la portina immez. Ma cur cha’s vaiva da transporter il fain sech aint il talvo, s'avriva eir las duos parts da la vart ed uschè es que sto pussibel da transpurter il fain sül char aint il talvo.

# data[].attributes.body
In marculdi, ils 3 meg 2018 vains nus da la classa bilingua pudieu passanter ün'excursiun illa chesa engiadinaisa. La chesa cuntegna bgers s-chazis da valur da la chesa engiadinaisa veglia. Cun agüd dad "audioguides" essans nus tuots passos tres il museum e vains udieu l'istorgia da mincha staunza. Nus tuots vains giodieu quist'excursiun, perche cha s'ho pudieu gnir a savair bgera roba nouva da la chesa engiadinaisa.

# data[].attributes.headline
La chesa engiadinaisa da Scuol - ün model

# data[].attributes.subject
La chesa engiadinaisa da Scuol - ün model

# data[].attributes.body
La chesa Planta es steda la chesa da la famiglia Salis/Planta e cuntegna bgeras parts d'üna chesa engiadinaisa tradiziunela. La chesa Planta es üna chesa engiadinaisa aristocrata ed es perque üna chesa dobbla.

# data[].attributes.attachment_link.title
Radioscola 1971-1972 - Visita in Chesa Planta

# data[].attributes.attachment_link.description
Scuvrì quest bajetg da muntada istorica a Samedan senza stanclentar vossas chommas.